বর্ধমানে ৭০ কেজি গাঁজা উদ্ধার, আটক বীরভূমের বাসিন্দা

সেখ আব্বাস আলী, পূর্ব বধমান: বর্ধমানে (Burdwan) গাঁজা উদ্ধার। সাতসকালে ৭০ কেজি গাঁজা সহ এক ব্যক্তিকে আটক করল দেওয়ানদিঘি থানার (Dewandighi police station) পুলিশ।

স্থানীয় সূত্রে জানা গেছে, তালিত রেলগেটের কাছে আচমকা পুলিশি অভিযানে ওই ব্যক্তিকে আটক করা হয়। তল্লাশিতে ৭০ কেজি গাঁজা ধরা পড়ে। একটি ছোট গাড়িতে করে গাঁজা নিয়ে যাওয়া হচ্ছিল। জানা গেছে, ধৃত ব্যক্তির নাম সঞ্জয় রাহা (Sanjay Raha)।

মাথাভাঙা থেকে বর্ধমানে গাঁজা ডেলিভারি করার জন্য নিয়ে যাওয়া হচ্ছিল। জানা গেছে, ধৃতের বাড়ি বীরভূমের (Birbhum) সাঁইথিয়ায়।

আরও পড়ুন: বাঙালি জাতিকে প্রকাশ্যেই অপমান করল RSS

স্থানীয় বাসিন্দা ফজলুল হক জানান, তারা জেনেছেন গাড়িতে চারজন ছিল। তিনজন পলাতক। ড্রাইভার  ধরা পড়ে যায়।

পূর্ব বর্ধমানের ডিএসপি (ডিএন্ডটি) সুব্রত  মন্ডল জানান,  নির্দিষ্ট খবরের ভিত্তিতে গাড়িটি আটকায় পুলিশ। তারপর পদ্ধতি মেনে ড্রাইভারকে গ্রেফতার করা হয়েছে। সে স্বীকার করে যে গাড়িতে বস্তায় করে গাঁজা নিয়ে যাওয়া হচ্ছিল।

পুলিশ সূত্রে খবর, ভোরবেলা একটি গোপন সূত্রের ভিত্তিতে ডিস্ট্রিক্ট এস ও জি এবং দেওয়ানদিঘি থানার পুলিশ যৌথ টিমের অভিযানে তালিত রেলওয়ে লেভেল ক্রসিংয়ের কাছে একটি ছোট চার চাকার গাড়ি আটক করা হয়। তল্লাশির পর এই গাড়িতে ১১ প্যাকেট গাঁজা পাওয়া যায়।

সঠিক আইনানুগ পদ্ধতি বজায় রেখে, দেওয়ানদিঘি থানার পুলিশ সাইথিঁয়া, বীরভূমের নিবাসী অভিযুক্ত চালক সঞ্জয় রাহার কাছ থেকে থেকে প্রায় ৭১.৯০০ কেজি ওজনের ১১ প্যাকেট গাঁজা বাজেয়াপ্ত করা হয়েছে।

ব্লক উন্নয়ন আধিকারিক, বর্ধমান -১  ব্লকের উপস্থিতিতে  বাজেয়াপ্তকরণ পদ্ধতিটি সম্পন্ন করা হয়েছে। অভিযুক্তদের বিরুদ্ধে প্রয়োজনীয় মামলা রুজু করার পদ্ধতি শুরু করা হয়েছে।

অভিযুক্তের কাছ থেকে জানা গেছে, যে সে কোচবিহারের মাথাভাঙা থেকে গাঁজার এই চালানটি বর্ধমান শহরের কাউকে সরবরাহ করার উদ্দেশ্যে নিয়ে আসছিল।

জানা গেছে, অভিযুক্তকে বর্ধমান আদালতে হাজির করা হবে এবং পুলিশ রিমান্ডে নেওয়ার আবেদন জানানো হবে।

দেখুন অন্য খবর: